Diari Oficial de la Generalitat Valenciana


Sumari del DOGV 2536, del 23-06-1995 (1995/835153)

RESOLUCIÓ de 26 de maig de 1995, del director general del Servei Valencià de Salut, per la qual convoca un concurs de trasllats per a la provisió de vacants de fisioterapeutes d'equips de primera atenció d'institucions sanitàries dependents de la Conselleria de Sanitat i Consum.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2536

Data del DOGV
:   23-06-1995

Secció del DOGV
:   AUTORITATS I PERSONAL

Número del document
:   1995/835153


Data del document
:   26-05-1995

Organisme emissor
:   Servei València de Salut

Tipus de document
:   Resolució

Correcció d'errades

RESOLUCIó de 26 de maig de 1995, del director general del Servei Valencià de Salut, per la qual convoca un concurs de trasllats per a la provisió de vacants de fisioterapeutes d'equips de primera atenció d'institucions sanitàries dependents de la Conselleria de Sanitat i Consum.   
Aprovada l'oferta d'ocupació de personal de la Conselleria de Sanitat i Consum pel Decret 252/1994, de 7 de desembre, del Govern valencià i sent d'urgent necessitat la cobertura de les places vacants de fisioterapeutes d'equips de primera atenció d'institucions sanitàries dependents de la Conselleria de Sanitat i Consum.  
D'acord amb els sistemes i procediments establits pel Reial Decret 118/1991, de 25 de gener, sobre selecció de personal estatutari i provisió de places en les institucions sanitàries de la Seguretat Social.  
I en virtut de la competència que m'atorga l'article 1 de l'Ordre de 22 de març de 1994, de la Conselleria de Sanitat i Consum, per la qual s'aproven diferents delegacions d'atribucions en matèria de personal en favor de diferents òrgans de dita conselleria (DOGV núm. 2247, de 18.04.94), resolc:   
Article primer  
Convocar un concurs de trasllats per a la provisió d'11 places vacants de fisioterapeutes d'equips de primera atenció d'institucions sanitàries dependents de la Conselleria de Sanitat i Consum.  
Les places que no siguen cobertes en el present concurs i les oferides que excedisquen el nombre de places indicat s'acumularan al concurs-oposició. No es poden adjudicar mitjançant el present concurs un nombre de places superior al dalt referit. Les característiques de les places s'adjunten com a annex II.  
Transcorregut el termini de presentació de sol·licituds, no s'admetran ni modificacions de les sol·licituds presentades ni la retirada del concurs.  
El reingrés al servei actiu del personal que no tinga reservada plaça s'efectuarà mitjançant la seua participació en la convocatòria del concurs de trasllats, sempre que reunisca els requisits legals i reglamentaris.  
Les destinacions adjudicades mitjançant el concurs de trasllats seran irrenunciables.  
Article segon  
Les bases de l'annex I que regulen la present convocatòria s'adapten a les aprovades pel Reial Decret 118/1991, de 25 de gener (BOE núm. 33, 07.02.91), com a normes bàsiques i preceptes d'aplicació supletòria al personal estatutari dels serveis de salut de la comunitats autònomes.  
València, 26 de maig de 1995.- El director general del Servei Valencià de Salut, Manuel Peris Monfort.  
ANNEX I  
Bases  
1. Característiques generals  
1.1 Incompatibilitats  
El personal que obtinga plaça en la present convocatòria no podrà compatibilitzar-ne l'exercici amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitat.  
1.2 Règim de jornada laboral  
El règim de prestació de serveis serà indistintament de matí i/o vesprada, sense perjudici de la participació en els torns d'atenció continuada i guàrdies per a les categories que ho tenen establit. El règim horari serà el legalment estipulat.  
1.3 Retribucions  
Les places estan dotades amb les retribucions que determina el Reial Decret-Llei 3/1987, d'11 de setembre, en la quantia fixada pressupostàriament per al personal sanitari no facultatiu dependent de la Conselleria de Sanitat i Consum.  
1.4 Règim jurídic  
El personal que obtinga plaça estarà subjecte al règim jurídic de l'Estatut Jurídic del Personal Sanitari no Facultatiu de la Seguretat Social, aprovat per l'Ordre de 26 d'abril de 1973 del Ministeri de Treball i les altres disposicions que els siguen d'aplicació.  
1.5 Adscripció orgànica i funcional  
D'acord amb el que preveu la disposició addicional 2 del Decret 252/1994, de 7 de desembre, pel qual s'aprova l'Oferta d'Ocupació de personal adscrit a les institucions sanitàries de la Conselleria de Sanitat i Consum, totes les places convocades s'adscriuran a la institució sanitària corresponent, però tindran la consideració de places de districte o àrea o zona de salut, segons els casos, i implicaran l'obligació de prestació de serveis en aqueix àmbit territorial.  
2. Requisits dels aspirants  
2.1 Tenir la condició de personal estatutari fix en la categoria de fisioterapeuta i que es trobe exercint o tinga reservada plaça, siga quina siga l'administració pública de la qual aquella depenga, en les següents modalitats de prestació de serveis:  
a) Fisioterapeuta d'institucions sanitàries.  
b) Fisioterapeuta d'equip de primera atenció.  
c) Fisioterapeuta amb plaça en propietat en institucions sanitàries de la Seguretat Social gestionades per l'Institut Social de la Marina.  
Així com el personal que es trobe en situació diferent de la d'actiu procedent de places de tals institucions i que tinguen els següents requisits:  
a) Per al personal en actiu o amb reserva de plaça: haver pres possessió de la plaça exercida amb un any d'anticipació com a mínim, a l'acabament del termini de presentació de sol·licituds.  
b) Per al personal en situació diferent de la d'actiu i que no tinga reserva de plaça: reunir els requisits legals i reglamentaris per a incorporar-se al servei actiu l'últim dia del termini establit per a la presentació de sol·licituds.  
Els concursants procedents d'una situació distinta de la d'actiu i sense reserva de plaça, que hagueren obtingut el seu reingrés a una plaça amb destinació provisional, hi participaran amb les condicions que estableix la disposició addicional 5 del Reial Decret 118/1991.  
2.2 El concursant haurà d'aportar l'acreditació documental del fet que es compleixen els requisits per a concursar junt a la instància corresponent.  
3. Sol·licituds  
3.1 Model  
Les persones interessades a participar en el concurs de trasllats, han d'emplenar una sol·licitud adaptada necessàriament al model que els serà proporcionat a les direccions territorials de la Conselleria de Sanitat i Consum i la Gerència d'Alcoi. Els participants en el concurs de trasllats han d'emplenar a més a més el full de petició de plaça, i indicar-hi per ordre de preferència les destinacions que sol·liciten (de dalt a baix i d'esquerra a dreta), especificant amb aquesta finalitat el codi que identifica i correspon a cada plaça. Abans d'emplenar la instància i el full de petició de places, els sol·licitants han de llegir les instruccions que figuren en ambdós impressos.  
3.2 Presentació de sol·licituds  
Les sol·licituds degudament emplenades, es podran presentar en les unitats de registre de les següents dependències administratives:  
03353 Alacant: C/ Girona, 26.  
03005 Alcoi: Av. País Valencià, 33.  
12940 Castelló: C/ Hort dels Corders, 12.  
46507 València: C/ Quart, 99.  
o mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'adverteix que tant en la instància, com en el full de petició de places, hi ha de figurar el segell del registre. Els originals dels impressos seran per a l'administració i les còpies per a les persones interessades.  
3.3 Termini  
El termini de presentació d'instàncies serà d'un mes comptador des de l'endemà de la publicació de la present resolució.  
3.4 Exclusió per falsedat  
La consignació de dades falses en la instància, o en la documentació aportada pels aspirants, comportarà l'exclusió del concurs i/o nul·litat de la plaça adjudicada en el seu cas, sense perjudici de les mesures legals que hi corresponga.  
3.5 Domicili a efectes de notificacions  
El domicili que figure en les instàncies es considerarà l'únic vàlid a l'efecte de notificacions, per tant serà responsabilitat exclusiva del concursant tant les errades en la consignació d'aquest com la comunicació a la Direcció General del Servei Valencià de Salut de qualsevol canvi de dit domicili.  
4. Documentació que cal aportar junt amb la instància  
Els concursants han d'aportar, a més dels documents acreditatius de complir els requisits per a concursar, segons el que preveu la base 2.2, còpia compulsada del seu nomenament en la categoria que concursen, a més de qualsevol altre nomenament de què pretenguen fer valer els serveis prestats segons el barem, i fotocòpia del document nacional d'identitat.  
Per a l'acreditació dels serveis previs reconeguts a efectes d'antiguitat, caldrà aportar un certificat o fotocòpia compulsada de la resolució per la qual es reconegueren dits serveis, lliurada per òrgan competent i de conformitat amb el que disposa la Llei 70/1978, de 26 de desembre, Reial Decret 1461/82, de 25 de juny, i altres normes d'aplicació.  
Els concursants en situació d'excedència aportaran fotocòpia compulsada de la resolució per la qual se'ls concedí l'excedència, a mé del nomenament corresponent.  
El còmput del temps de serveis prestats a què es refereix el barem finalitzarà el dia de la publicació en el Diari Oficial de la Generalitat Valenciana de la present convocatòria.  
Així mateix, hauran d'aportar la documentació acreditativa dels mèrits que desitgen fer valer davant la Direcció General del Servei Valencià de Salut, d'acord amb els barems d'aplicació referits en els annexos III i IV. Els coneixements de valencià s'acreditaran amb la presentació dels certificats, diplomes o títols que hagen estat homologats o lliurats per la Junta Qualificadora de Coneixements de Valencià.  
Els requisits i mèrits valorables podran acreditar-se mitjançant la documentació original, testimoni notarial o fotocòpia degudament compulsada.  
Els tribunals, que sols podran valorar la documentació degudament acreditada i aportada en temps i forma, podran demanar-ne qualsevol aclariment. Quan la demanda no siga atesa no serà valorat el mèrit corresponent. Els tribunals podran també sol·licitar als aspirants una còpia traduïda dels documents al·legats pels aquells si estaven redactats en idiomes diferents dels oficials a la Comunitat Valenciana.  
5. Admissió i exclusió d'aspirants  
5.1 Llista provisional d'admesos  
Acabat el termini de presentació d'instàncies, el director general del Servei Valencià de Salut publicarà una resolució per la qual s'aprove la llista provisional d'aspirants admesos i exclosos. En l'esmentada llista constarà nom i cognoms dels concursants, categoria a què concursen, indicació en el seu cas, de la causa d'exclusió i termini de correcció de defectes.  
Els concursants disposaran d'un termini de deu dies hàbils comptadors des de l'endemà de la data de publicació de la resolució, a l'efecte d'esmenar-ne la falta o acompanyar documents preceptius si la sol·licitud d'admissió no reunia els requisits exigits en la convocatòria, de conformitat amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
5.2 Llista definitiva d'admesos  
Acabat el termini esmentat en la base anterior, vistes les al·legacions i corregits els defectes si esqueia, es publicarà la llista definitiva d'admesos i exclosos en la mateixa forma que la llista provisional.  
Contra la resolució de la Direcció General del Servei Valencià de Salut que aprovarà la llista definitiva es podran interposar els recursos que s'especifiquen en la base 10.  
6. Tribunals  
6.1 Composició  
Els membres del tribunal seran designats pel conseller de Sanitat i Consum, d'acord amb la disposició addicional 3 de l'Ordre de 22 de març de 1994 de la Conselleria de Sanitat i Consum. La relació nominal dels seus membres serà publicada junt amb la resolució que aprovarà la llista provisional d'aspirants admesos i exclosos.  
El tribunal estarà compost per set membres titulars més set, de suplents, i tindrà la següent composició:  
- President: el director general del Servei Valencià de Salut o persona en qui delegue.  
- Vocals:  
- Un funcionari o estatutari pertanyent al grup B, amb reconeguda experiència i coneixements en primera assistència proposat pel director general del Servei Valencià de Salut.  
- Dos fisioterapeutes proposats per la Direcció General del Servei Valencià de Salut amb reconeguda experiència i coneixements en primera assistència.  
- Dos representants proposats per les organitzacions sindicals en els termes que es fixen en els pactes a què es refereix la Llei 9/1987, de 12 de juny.  
- Secretari: serà nomenat a proposta de la Direcció General del Servei Valencià de Salut.  
6.2 Règim de funcionament  
6.2.1 Tots els membres del tribunal, actuaran amb veu i vot, i tant els titulars com els suplents hauran de trobar-se en possessió de titulació d'igual o superior nivell acadèmic que l'exigida per a l'ingrés.  
6.2.2 S'entendrà que està constituït el tribunal quan hi assistisquen la majoria absoluta dels seus membres i necessàriament entre ells el que en siga president o suplent, el qual tindrà vot de qualitat en cas d'empat. En cas d'inassistència del secretari en farà les funcions un vocal d'acord amb l'ordre en què apareixen nomenats en la base 6.1.  
6.2.3 Quan no s'efectue la proposta de vocals per les organitzacions sindicals, en un termini de quinze dies comptador des de la seua sol·licitud, els corresponents membres del tribunal podran ser directament designats per l'autoritat convocant.  
6.2.4 El tribunal tindrà la categoria 2.ª de les assenyalades en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (DOGV de 10.03.86) per la qual es desplega l'anterior decret.  
6.2.5 Entre els membres del tribunal hauran de figurar, en tot cas, persones que mantinguen una vinculació professional de caràcter fix amb la Conselleria de Sanitat i Consum, i ha de quedar degudament acreditada en l'expedient la causa que determine els nomenaments que, excepcionalment, no corresponguen a personal fix.  
6.3 Abstenció i recusació  
Els membres del tribunal hauran d'abstenir-se i podran ser recusats pels interessats quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
6.4 Seu del tribunal  
A l'efecte de comunicacions i altres incidències, el tribunal tindrà la seua seu en els serveis centrals de la Conselleria de Sanitat i Consum, al c/ Roger de Llúria, 19, 46524 València.  
7. Desenvolupament de la convocatòria  
L'adjudicació de les places convocades en el concurs de trasllats s'efectuarà pel tribunal d'acord amb els barems que s'adjunten com a annexos III i IV.  
A la vista de les places sol·licitades pels concursants, inclòs el personal de reingrés al servei actiu, sense admetre modificació de les sol·licituds ni retirades del concurs i atenent l'ordre de preferència de les places sol·licitades així com els mèrits acreditats per aquests, el tribunal aprovarà la resolució provisional del concurs, que es farà pública als taulers d'anuncis de la seu central de la Conselleria de Sanitat i Consum.  
Les persones interessades disposaran d'un termini de quinze dies, comptador des de la seua publicació, per a formular-hi reclamacions.  
Les reclamacions formulades contra la resolució provisional seran rebutjades o admeses per mitjà de la resolució definitiva, que s'aprovarà per l'autoritat convocant i es publicarà en el Diari Oficial de la Generalitat Valenciana. Aquesta publicació servirà de notificació als interessats.  
Les destinacions adjudicades seran irrenunciables.  
Si en qualsevol moment del procés del concurs arriba a coneixement del tribunal que algun dels aspirants no posseeix la totalitat dels requisits exigits, haurà de demanar-li'n l'acreditació. Si els requisits en qüestió no foren acreditats en el termini dels deu dies hàbils següents a la notificació del requeriment, el tribunal en realitzarà una proposta d'exclusió, indicant les inexactituds o falsedats formulades per l'aspirant, al director general del Servei Valencià de Salut qui, després de les verificacions que estime oportunes, dictarà una resolució motivada que exclourà l'aspirant del concurs. Dita resolució podrà ser impugnada en la forma establida en la base 10.  
8. Efectes derivats del concurs  
Els concursants que obtinguen plaça han de cessar en la que, en el seu cas, exercisquen dins dels tres dies hàbils següents al de la publicació de la resolució definitiva. La presa de possessió de la nova plaça ha d'efectuar-se dins dels tres dies següents al del cessament, si les places són de la mateixa localitat, en el termini de quinze dies, si són de distinta localitat del mateix sector o àrea de salut, o en el d'un mes, si pertanyen a distinta localitat i sector o àrea de salut.  
En el cas que l'adjudicació de plaça represente el reingrés al servei actiu, el termini de presa de possessió serà d'un mes comptador des de la publicació de la resolució definitiva del concurs.  
Si així ho permeten les necessitats del servei, i a petició de la persona interessada, aquests terminis podran ser prorrogats per temps no superior a la meitat de la seua durada inicial.  
Llevat del cas que la resolució del concurs implique el reingrés al servei actiu, el termini de presa de possessió i, en el seu cas, la pròrroga d'aquest, tindrà la consideració de servei actiu i es percebran els corresponents havers a càrrec de la plaça de destinació.  
Quan un concursant no prenga possessió de la seua nova plaça dins del termini possessori o, en el seu cas, de la seua pròrroga, s'entendrà que hi renuncia i causarà baixa en la seua categoria com a personal estatutari, llevat que aquest cas es produïsca per causes suficientment justificades, així considerades, prèvia audiència de l'interessat, per la Direcció General del Servei Valencià de Salut. En aquest cas podrà deixar-se sense efecte la baixa, i l'interessat hauria incorporar-s'hi tan aviat com desapareguen els motius que n'impossibilitaren la presa de possessió.  
Els concursants que no obtinguen plaça en aquest concurs es mantindran en la situació i destinació que tinguen.  
Si qui ocupa una plaça amb destinació provisional no obté plaça en el present concurs de trasllats, tot i haver sol·licitat totes les convocades en el districte o àrea de salut on ocupa la plaça amb caràcter provisional, podrà optar per obtenir nova destinació provisional o per passar a la situació d'excedència voluntària.  
En cas de no haver sol·licitat en el concurs totes les places oferides corresponents al districte o àrea de salut on el reingressat ocupa amb caràcter provisional una plaça, i no obtenir cap plaça en el concurs de trasllats, passarà a la situació administrativa que tinguera abans del seu reingrés provisional.  
Per obtenir el reingrés amb caràcter definitiu i la consegüent propietat d'una plaça, caldrà guanyar-la per mitjà de concurs de trasllats.  
9. Publicitat  
Tret dels casos en què expressament es determine el contrari, les publicacions de les diferents actuacions relatives a la convocatòria es realitzaran al tauler d'anuncis de la seu central de la Conselleria de Sanitat i Consum, i els corresponents terminis comptaran a partir de la data de la diligència d'exposició en l'esmentat tauler d'anuncis de l'acte en qüestió. No obstant això, i als exclusius efectes d'informació als concursants, se'n tramentran còpies a les direccions territorials de Sanitat i Consum a Alacant, Castelló i València i, en el seu cas, gerències d'àrees. El tribunal podrà determinar la conveniència d'utilitzar altres mitjans als exclusius efectes d'informació.  
10. Recursos  
Contra la present convocatòria, les seues bases i tots els actes administratius que siguen dictats en la seua execució pel director general del Servei Valencià de Salut, que exhaurisquen la via administrativa, podran ser impugnats pels interessats, després de la comunicació preceptiva a la Direcció General del Servei Valencià de Salut, mitjançant la interposició del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de la publicació de l'acte objecte de recurs. Tot això sense perjudici que s'utilitze qualsevol altre recurs que per al seu dret estime convenient.  
ANNEX II  
Places per al concurs de trasllats de fisioterapeutes d'equips de primera atenció  
Codi àrea Centre Localitat Places  
03469 14 Centre de Salut d'Alcoi-la Fàbrica Alcoi 1  
03156 14 Centre de Salut d'Ibi Ibi 1  
03189 17 Centre de Salut d'Aspe Aspe 1  
03949 17 Centre de Salut Novelda Novelda 1  
03597 18 Centre de Salut d'Alacant-Florida Alacant 1  
03976 19 Centre de Salut de Crevillente Crevillente 1  
03785 19 Centre de Salut d'Elx-Carrús Elx 1  
03238 20 Centre de Salut d'Orihuela Orihuela 1  
03274 20 Centre de Salut de Torrevieja Torrevieja 1  
12245 02 Centre de Salut de les Coves les Coves  
 de Vinromà de Vinromà 1  
46935 05 Centre de Salut de Burjassot Burjassot 1  
46861 06 Centre de Salut de BuÑol BuÑol 1  
46804 06 Centre de Salut de València-  
 Salvador Allende València 1  
46245 08 Centre de Salut d'Alaquàs Alaquàs 1  
46737 08 Centre de Salut de Paiporta Paiporta 1  
46487 09 Centre de Salut de València-  
 Pare Jofre València 1  
46435 09 Centre de Salut de València-  
 Font de Sant Lluís València 1  
46976 10 Centre de Salut d'Algemesí Algemesí 1  
46301 10 Centre de Salut d'Alginet Alginet 1  
46971 10 Centre de Salut de Benifaió Benifaió 1  
46834 11 Centre de Salut d'Oliva Oliva 1  
ANNEX III  
Barem de mèrits en el concurs de trasllats de fisioterapeutes per a equips de primera atenció  
Punts  
1. Per cada mes complet de serveis prestats com a personal estatutari amb nomenament en propietat en la mateixa categoria a què es concursa en institucions sanitàries de la Seguretat Social: 1,00  
2. Per cada mes complet de serveis reconeguts anteriors a l'adquisició de plaça en propietat com a personal estatutari en la mateixa categoria a què es concursa en institucions sanitàries de la Seguretat Social: 0,50  
3. Per cada mes complet de serveis prestats amb nomenament en propietat en l'administració pública sanitària en la mateixa categoria a què es concursa 0,50  
4. Per cada mes complet de serveis prestats en l'administració pública que resulten computables a efectes d'antiguitat conforme a les disposicions vigents: 0,15  
En l'aplicació d'aquest barem es tindrà en compte:  
A) El temps treballat en un lloc per millora d'ocupació es computarà com a treballat en la categoria efectivament ocupada.  
B) En cas d'igualtat en la puntuació total es resoldrà a favor de l'aspirant amb major puntuació en l'apartat I del barem.  
C) Si persistia la igualtat se continuarà la mateixa pauta respecte als apartats 2 i 3 si fóra necessari i en aquest mateix ordre.  
D) Si la igualtat es mantenia, s'adjudicarà la plaça a l'aspirant de més edat.  
E) Un mateix període de temps no podrà ser objecte de valoració per més d'un dels apartats anteriors.  
ANNEX IV  
Barem de mèrits per coneixement del valencià  
El coneixement del valencià es valorarà d'acord amb la possessió del corresponent certificat lliurat o homologat per la Junta Qualificadora de Coneixements de Valencià:  
1. Certificat de coneixements orals 0,5  
2. Certificat de grau elemental 1  
3. Certificat de grau mitjà 1,5  
4. Certificat de grau superior 2  
No es valorarà el certificat imprescindible per a la consecució d'un altre nivell superior que s'al·legue com a mèrit.